MALEE มั่นใจปีนี้กำไรดีกว่าปีก่อน-แย้มรายได้โตได้ราว 10%
MALEE คาดเริ่มขายสินค้าผ่านบริษัทร่วมทุนในฟิลิปปินส์ตั้งแต่ 1 ม.ค.59 มั่นใจปีนี้กำไรดีกว่าปีก่อนขณะที่รายได้จะเติบโตได้ราว 10% แม้ว่าตลาดรวมเครื่องดื่มอาจจะชะลอตัวลงจากปีก่อน
17 ส.ค. 2558

บริษัท มาลีสามพราน จำกัด (มหาชน)  หรือ MALEE ระบุว่า บริษัทคาดว่าจะเริ่มขายสินค้าผ่านบริษัทร่วมทุนในฟิลิปปินส์ตั้งแต่วันที่ 1 ม.ค.59 หลังจากรายงานตลาดหลักทรัพย์แห่งประเทศไทย(ตลท.)ว่าจะสามารถเซ็นสัญญากับบริษัท Monde Nissin Corporation เพื่อจัดตั้งบริษัท Monde Malee Beverage Corporation ดังกล่าวภายในเดือน ก.ย.นี้ ถือหุ้นฝ่ายละ 49% เพื่อขยายฐานลูกค้าไปยังฟิลิปปินส์ ซึ่งมีประชากรกว่า 100 ล้านคน และมีมูลค่าตลาดเครื่องดื่มถึง 224,400 ล้านบาท
ส่วนผลประกอบการในปีนี้มั่นใจว่ากำไรจะดีกว่าปีก่อน ขณะที่รายได้จะเติบโตได้ราว 10% แม้ว่าตลาดรวมเครื่องดื่มอาจจะชะลอตัวลงจากปีก่อน